﻿  MARKETINGUL PENTRU SECTORUL PUBLIC CODRIN SCUTARU remisa prezentului articol este că marketingul ar putea fi o formă de inovaţie socială pentru sectorul public fiind o soluţie P nouă pentru problemele frecvente ale sistemului public de promovare a programelor sale, a necesităţii şi a efectelor acestora. Preluarea specifică a tehnicilor de marketing de către sectorul public reprezintă o formă de inovaţie socială tocmai în sensul în care, prin intermediul acestora, se oferă o soluţie la o problemă reală a sectorului public: menţinerea beneficiarilor (cetăţenilor) informaţi şi oarecum mulţumiţi de rezultatele dezvoltării şi implementării programelor derulate de către sectorul public. Cuvinte-cheie: inovaţie socială, marketing. Sectorul public este analizat tot mai atent în ultima perioadă, pornindu-se de la premisa că un sector public mai eficient şi mai orientat spre public facilitează o anumită performanţă economică. În cadrul dezbaterii actuale din societatea românească, puternic încărcată ideologic, privind necesitatea existenţei unui stat puternic care să poată corecta disfuncţionalităţile sociale sau, dimpotrivă, necesitatea unuia mai maleabil, redus ca organizare instituţională şi care să stimuleze creşterea economică, analiza statului şi a sectorului public şi a rolului acestora reprezintă ceva firesc. O definiţie a marketingului se regăseşte în lucrarea Principiile marketingului a lui Philip Kotler: „marketingul este un proces social şi managerial prin care indivizii sau grupuri de indivizi obţin ceea ce le este necesar şi doresc prin crearea, oferirea şi schimbul de produse şi servicii având o anumită valoare” (Kotler, 1998: 35). Dacă ar fi să simplificăm, ar însemna că marketingul reprezintă realizarea activităţilor economice care dirijează fluxul bunurilor şi serviciilor de la producţie la consumator sau utilizator. Mai concret, marketingul este ştiinţa de a-i convinge pe clienţi să cumpere un produs. Astfel, marketingul ar putea fi o formă de inovaţie socială pentru sectorul public, fiind o soluţie nouă pentru problemele frecvente ale sistemului public de promovare a programelor sale, a necesităţii şi a efectelor acestora. Pentru sectorul public, marketingul reprezintă abilitatea de a obţine şi a menţine beneficiari mulţumiţi de programele dezvoltate şi implementate de către sectorul public. Adresa de contact a autorului: Codrin Scutaru, Intratest, str. Ripiceni, nr. 2, bl. 12, sc. C, ap. 137, sector 2, Bucureşti, România, e-mail: codrin.scutaru@gmail.com. CALITATEA VIEŢII, XX, nr. 1–2, 2009, p. 61–68 62 CODRIN SCUTARU 2 Principala diferenţă faţă de marketingul comercial este aceea că nu li se vinde pur şi simplu un produs, ci li se poate prezenta, de pildă, de ce consumarea în exces a unui anumit produs, fie el un aliment de bază, de exemplu, poate fi nocivă. În acest sens, putem menţiona campania de informare a Ministerului Sănătăţii Publice, difuzată la televiziunile româneşti, prin care se menţionează nocivitatea consumului excesiv de sare, zahăr şi grăsimi pentru organism. Marketingul public promovează programele dezvoltate de către sectorul public către beneficiari prin mijloace preluate de la marketingul comercial, dar nu are ca obiectiv principal şi finalitate vinderea unui produs anume. Obiectivul marketingului public este, în cele din urmă, unul utilitarist, adecvat scopului pentru care există sistemul public. Organizaţii publice Organizaţii private Sunt de regulă monopoluri. Operează pe pieţe competitive. Deservesc interesele cetăţenilor. Maximizează profitul investiţiilor. Sunt conduse direct sau indirect de lideri Liderii firmelor răspund în faţa acţionarilor, a politici, care ar trebui să reflecte interesele consiliilor de conducere; ei caută maximizarea cetăţenilor. profitului. Sunt expuse dominant mass-media şi atenţiei Nu sunt expuse major mass-media. publicului prin natura activităţii. Organizaţiile de stat sunt mai rigide datorită Sunt mai flexibile, se mişcă mai uşor pentru că procesului de luare şi implementare a deciziei. decizia se ia într-un singur for de conducere. Distribuie, redistribuie şi reglementează Produc şi distribuie resurse. resursele. Sunt uneori finanţate necorespunzător în plus Sunt finanţate conform propriei productivităţi sau sau în minus. dacă decizia de investiţie este fezabilă. Cetăţenii, priviţi ca stake-holders, sunt de Investitorii şi acţionarii sunt bine informaţi şi multe ori prost informaţi şi neîncrezători în monitorizează în permanenţă activităţile guvern. companiei şi a pieţei în care evoluează. Sursa: Kotler, Lee, 2008, p. 18. Preluarea specifică a tehnicilor de marketing de către sectorul public reprezintă o formă de inovaţie socială, tocmai în sensul în care, prin intermediul tehnicilor de marketing, se oferă o soluţie la o problemă reală a sectorului public: menţinerea beneficiarilor (cetăţenilor) informaţi şi oarecum mulţumiţi de rezultatele dezvoltării şi implementării programelor derulate de către sectorul public. Studiile arheologice arată că primul rudiment de ordine socială proto- instituţională a existat încă de acum 19 000 de ani (Van Nystrom, 1998: 7–23). Astfel, putem considera birocraţia necesară societăţii umane, nu condiţiei umane. Una dintre tezele neoliberale, conform căreia cea mai bună guvernare este cea mai 1 redusă, are, de asemenea, adepţii ei. Din cauza extinderii birocraţiei până la 1 Ne-am referit la birocraţie în sensul propus de Max Weber în Wirtschaft und Gesellschaft, part III, chap. 6, pp. 650–78. 3 MARKETINGUL PENTRU SECTORUL PUBLIC 63 niveluri de neconceput în urmă cu câteva decenii, se poate spune că, într-adevăr, orice tip de guvernare are disfuncţionalităţile şi neajunsurile sale. Cu toate acestea, existenţa statului şi a sectorului public stimulează încrederea în dezvoltarea economică proinvestiţională, în planificarea strategică, face posibilă implicarea sectorului organizaţiilor nonguvernamentale în sfera serviciilor publice etc. Un important beneficiu public din societate ar putea fi grija pentru viaţa oamenilor şi pentru calitatea vieţii. Pentru crearea unui sistem de beneficii publice de bază este nevoie de o guvernare sustenabilă. Prin intermediul administraţiei publice, guvernele conştientizează nevoile anumitor grupuri de beneficiari, politicile care trebuie revizuite şi noile politici care trebuie introduse pentru ca societatea să ofere serviciile publice necesare. Din punct de vedere teoretic, utilizarea pârghiilor birocratice într-o democraţie ar trebui să fie dificilă pentru că birocraţia este elitistă, restrânsă şi funcţionarii săi sunt în general bine documentaţi, pe când democraţia este pluralistă, generalizatoare şi slab documentată. Cu toate acestea, pentru menţinerea unor societăţi adaptate, reconcilierea dintre aceste două realităţi este foarte necesară. Asigurarea serviciilor publice de importanţă maximă pentru interesul public este al doilea rol major al sectorului public. Astfel, o societate nu ar putea supravieţui fără menţinerea siguranţei naţionale, a ordinii publice, prevenirea şi combaterea dezastrelor sau evenimentelor naturale dezastruoase, amenajarea teritoriului, furnizarea de energie electrică, susţinerea unui sistem sanitar sustenabil etc. Uneori, anumite servicii publice funcţionează mai eficient dacă se află sub o comandă centralizată de stat. De exemplu, cum am putea să ne gândim că Poşta Română ar funcţiona, de fapt, prin intermediul a 4–5 companii mari de curierat şi că instituţia în sine nu ar mai exista? Ar fi destul de dificil în acest moment, mai ales pentru că Poşta Română este, încă, unul dintre principalii distribuitori ai pensiei pentru vârstnici şi a alocaţiei pentru copii, prin intermediul unui contract pe care-l are cu Ministerul Muncii. Mă gândesc numai la faptul că în Marea Britanie, prin intermediul poştei, o companie financiară internaţională a dezvoltat plata beneficiilor sociale printr-un card electronic special de tipul „electronic benefits system” (cardul nu este unul bancar clasic). Acest lucru a fost posibil datorită 2 încrederii pensionarilor şi a altor tipuri de beneficiari în instituţia Poştei Marii Britanii. Există o serie de servicii publice necesare pe care nici sectorul privat nici cel nonguvernamental nu le pot asigura cu resursele lor. Aceste servicii trebuie să fie asigurate în mod firesc de către sectorul public. Pentru că aceste servicii sunt asigurate, de regulă, prin contribuţia tuturor, există o preocupare normală pentru ca gestionarea resurselor folosite pentru asigurarea lor să fie cât mai eficientă. O parte dintre nemulţumirile legate de lipsa de eficienţă a programelor dezvoltate de stat le resimte şi o parte a populaţiei în România anului 2008. Astfel, constatăm cu toţii că: 2 Lordul Mandelson a anunţat pe 16/12/2008 privatizarea parţială a Royal British Mail. 64 CODRIN SCUTARU 4 – plătim taxe de drum şi rovigniete de toate tipurile, pentru ca în final starea autostrăzilor şi a drumurilor să rămână la fel sau să se îmbunătăţească prea puţin; – impozitele plătite de o persoană fizică sau de un mic întreprinzător sunt destul de multe şi sunt percepute ca fiind împovărătoare; – polarizarea societăţii rămâne un fenomen real în ciuda evidenţierii de către guvernanţi a scăderii ratei sărăciei, cetăţenii săraci devenind tot mai săraci şi intrând într-un cerc vicios al sărăciei (lipsa unui loc de muncă, lipsa unui venit, familie dezorganizată, lipsa protecţiei sociale etc.); – sistemul educaţional se degradează, în ciuda reformelor încercate, a investiţiilor în infrastructură şi a implementării de politici europene etc. Devine foarte clară necesitatea ca sectorul public să-şi îmbunătăţească imaginea (Kotler, Lee, 2008: 16) şi activitatea, pentru a creşte încrederea publicului beneficiar, adică a cetăţenilor. Astfel, sectorul public se va putea baza şi în continuare pe suportul acestora sau, cel puţin, pe lipsa unei reacţii adverse faţă de funcţionarea sa. Dacă nu există acest sprijin foarte bine cristalizat în conştiinţa publică, este posibil ca grupurile sociale să iniţieze mişcări ample de protest sau tendinţe de apropiere faţă de candidaţi pentru Parlament care promit reducerea statului şi scăderea drastică a impozitării. Putem spune că opţiunea cetăţenilor pentru programul politic de guvernare al Alianţei DA, în 2004, care promitea, printre altele, introducerea cotei unice de impozitare de 16% a fost determinată şi de scăderea încrederii în funcţionarea instituţiilor statului, care erau afectate prin eticheta dată de către media, unii reprezentanţi ai societăţii civile sau analişti prin folosirea excesivă şi, uneori, abuzivă a temei corupţiei. Astfel, erau de multe ori analizate în presă situaţiile de gestionare precară a banilor publici, fapt care a condus, probabil, spre o opţiune clară de scădere a impozitării cu beneficii economice imediate pentru buzunarul fiecăruia. Dezvoltarea conceptului de management public la noi în ţară şi diferenţierea clară a relaţiei dintre decizia politică şi cea de management a dus la o schimbare de paradigmă în ceea ce priveşte organizarea şi funcţionarea instituţiilor publice. Acestea trebuie să aibă ca scop eficienţa instituţională, în sensul de a furniza cu succes serviciile publice pentru care au fost create. Accentul pus pe eficienţă a făcut ca administraţia publică contemporană să se profesionalizeze, în sensul în care distincţia clară între stabilirea scopurilor şi alegerea mijloacelor nu mai operează astfel, deoarece scopurile şi mijloacele alese suferă redefiniri de-a lungul implementării lor procesuale. Mediul de acţiune al politicilor publice a devenit unul dinamic, greu predicitibil, planificarea strategică jucând, astfel, un rol esenţial, care are în vedere opţiunile posibile în raport cu diferitele scenarii/ căi de acţiune (scenarios). Administraţia publică a trecut, astfel, de la un sistem bazat pe aplicarea legislaţiei existente la administrarea prin programe de dezvoltare (Zamfir, 2006:16), care presupune o creştere a rolului expertizei tehnice în analiza, implementarea, monitorizarea şi evaluarea diferitelor opţiuni de politică publică. În afara influenţelor factorilor politici, culturali, juridici sau de altă natură asupra 5 MARKETINGUL PENTRU SECTORUL PUBLIC 65 eficienţei procesului administrativ, factorul uman are cel mai important rol în activităţile şi performanţele sectorului public, ca de altfel în orice organizaţie. Astfel, în ultimii ani s-a solidificat legătura între cultura administrativă şi cea a managementului organizaţiei, promovându-se noul management public (Zamfir, 2006:15). Eficienţa activităţii din sectorul public este direct proporţională cu folosirea eficientă a personalului şi cu rezultatele muncii sale. Analiza politicilor publice de către funcţionarii cu responsabilităţi în domeniu are menirea de a facilita deciziile politice luate de oamenii politici şi de a le apropia, prin formularea de recomandări, de posibilitatea punerii acestora în practică. Administraţia publică este un liant de reconciliere între birocraţie şi democraţie (Henry, 2005: 21). Scopul administraţiei publice este de a promova o înţelegere superioară a guvernării şi a relaţiei acesteia cu societatea pe care o conduce. De asemenea, administraţia publică trebuie să promoveze politici publice mai sensibile la nevoile sociale dar şi să instituie practici manageriale adecvate eficacităţii. 3 Dacă ar fi să ne ghidăm conform principiilor utilitariste , în special ale utilitarismului altruist propus de J. S. Mill, scopul instituţiilor publice este să facă „binele cel mai mare unui număr cât mai mare de oameni”. Binele public, în acest sens, are trei dimensiuni: una socială, una economică şi una ecologică. Intensitatea activităţii de marketing dintr-o societate comercială se poate măsura în funcţie de numărul produselor noi dezvoltate, politica de preţuri, canalele de distribuţie, relaţiile publice, publicitatea, promovarea vânzărilor şi forţa de vânzări (sales force). Una dintre cele mai importante funcţii ale marketingului din sectorul comercial este cea de management de produs. Ea este la fel de importantă în sectorul public. Managerii şi directorii instituţiilor sunt răspunzători de asocierile pozitive sau negative care le vin oamenilor în minte referitor la 4 solide, managerii instituţiile pe care le conduc. Pentru a crea imaginea unei mărci parcurg şase etape: stabilirea obiectivului, identificarea publicului-ţintă, stabilirea identităţii mărcii, elaborarea promisiunii asociate mărcii, determinarea poziţiei mărcii relativ la concurenţă şi alegerea elementelor mărcii. Instituţiile au ca obiective să influenţeze cetăţenii în aşa fel încât aceştia să participe la programe, să folosească serviciile publice sau să respecte regulile şi legile. Mesajul este conceput cu gândul la diferite categorii de persoane, cele care vor trebui influenţate în principal, chiar dacă mulţi cetăţeni vor recepţiona mesajul. Identitatea mărcii poate fi pur şi simplu completată în propoziţia „vreau ca publicul-ţintă să vadă marca mea astfel...” Mesajul trebuie să transmită avantajele de care beneficiază publicul-ţintă, dacă va adopta comportamentul dorit. În sectorul privat, poziţionarea faţă de concurenţă se face prin aspectele care diferenţiază marca de toate celelalte. În funcţie de deciziile luate în legătură cu obiectivul promovării 3 Mill, John Stuart – Utilitarianism, 1863, http://www.utilitarianism.com/mill2.htm 4 Marca este un instrument strategic de marketing, fiind un complex de atribute simbolizate printr-o semnătură vizuală care poate crea valoare şi influenţă. 66 CODRIN SCUTARU 6 mărcii, publicul-ţintă, identitatea mărcii, promisiunea asociată mărcii şi poziţionarea acesteia se stabilesc numele, sloganul, logo-ul, culorile, personajele, melodiile, semnele sau ambalajele mărcii. Comunicarea de marketing va avea la bază deciziile luate cu privire la obiectivele de marketing, pieţele-ţintă, identitatea mărcii, produs, preţ si distribuţie. Mesajele bune creează imagini impresionante şi uşor de reţinut. Mesagerul trebuie să fie ales în funcţie de experienţa percepută, credibilitatea şi farmecul lui. De exemplu, copywriterii din departamentul de creaţie al unei instituţii propun două sloganuri care produc imagini diferite: „tu bei şi conduci, tu pierzi” şi „conduci beat, o păţeşti”. Primul mesaj pare destinat celor care beau cu moderaţie. Al doilea mesaj creează imaginea unui avertisment adresat delincvenţilor înrăiţi. Pentru îmbunătăţirea satisfacţiei beneficiarilor, instituţiile publice ar trebui să angajeze oameni care ştiu să zâmbească, să-i ajute să presteze o servire ireproşabilă, să se comporte ca nişte întreprinzători pentru a satisface clienţii, să se asigure că infrastructură şi sistemele ajută, nu împiedică servirea, să îmbunătăţească sistemele de gestiune a relaţiilor cu clienţii, să determine şi să urmărească nivelul de satisfacţie al clienţilor. Îmbunătăţirea activităţii în sectorul public se poate realiza, complementar, şi prin adoptarea instrumentelor pe care sectorul privat le foloseşte de mai mult timp pentru a avea o eficienţă crescută în derularea activităţii. Există, deja, în Occident o tendinţă de introducere în curricula de cursuri pentru angajaţii din sectorul public a materiilor specifice de finanţe, marketing, achiziţii publice, management sau planificare strategică. În contextul integrării noastre în Uniunea Europeană şi al dezvoltării Institutului Naţional de Administraţie, precum şi a programelor profesionale de masterat oferite de universităţile româneşti, această tendinţă se manifestă şi în România. Preluarea perfecţionării în metode şi tehnici specifice sectorului privat productiv reprezintă o tendinţă de inovaţie socială în cadrul instituţiilor publice. Practic, corpul de funcţionari publici şi personal contractual are rolul de a subordona planul de acţiuni pe care îl au de implementat unui principiu de creştere a eficienţei, dar şi de menţinere a uni imagini bune în faţa comunităţilor deservite. Cu toate acestea, eficientizarea şi reînnoirea fundamentală a instituţiilor guvernamentale pare, pentru foarte mulţi, un lucru încă nerealist din mai multe motive. Diferenţele dintre organizaţiile de stat şi cele de business sunt destul de mari. Aceste diferenţe sunt semnificative, dar nu ar trebui să oprească o tendinţă firească către reinventarea administraţiei. Spiritul întreprinzător poate să transforme sectorul public, dacă este înţeles corect. Aproape toate organizaţiile actuale, fie ele de stat sau private, sunt expuse unui mediu concurenţial datorită finanţării. Contrar unei opinii deja împământenite, instituţiile publice nu sunt ferite de restructurare sau reducere a finanţării. Organizaţiile de stat trebuie să conştientizeze dinamica nevoilor grupurilor pe care le deservesc, dinamica 7 MARKETINGUL PENTRU SECTORUL PUBLIC 67 tehnologiei, necesitatea planificării strategice. Instituţiile guvernamentale trebuie să inoveze pentru a-şi putea prezenta realizările unor categorii extinse de public, dar şi contribuabililor obişnuiţi, „micilor contribuabili”, celor care le urmăresc activitatea şi a căror opinie ar trebui să poată influenţa decizia menţinerii acelei instituţii. Marketingul reprezintă, de obicei, unul dintre domeniile cel mai greşit înţelese de către angajaţii din sectorul public, datorită asocierii imediate cu publicitatea (Kotler, Lee, 2008: 19). Încărcătura ideologică a cuvântului marketing se datorează oarecum justificat fluxului nesfârşit de reclame şi campanii de promovare folosite în sectorul privat. Astfel, majoritatea ajung să confunde marketingul cu o singură componentă a sa, publicitatea. Marketingul are însă, prin definiţie, patru instrumente: produsul, preţul, distribuţia şi promovarea. Pentru o instituţie publică marketingul trebuie să fie cea mai bună bază de planificare, dacă este dornică să satisfacă nevoile cetăţenilor. Astfel, deviza marketingului din sectorul privat „satisfacţie şi valoare pentru client” devine pentru sectorul public „satisfacţie şi valoare pentru cetăţean”. În practică, există domenii ale sectorului public care se promovează mai mult, cum ar fi Poşta Română sau CFR, pentru că au nevoie de aportul direct al clienţilor beneficiari, dar şi domenii care se promovează mai puţin, cum ar fi, de exemplu, Direcţia Finanţelor Publice. Este posibil că o mai bună promovare a fiscului ar face colectarea taxelor mai uşor de înţeles de către cetăţeni. În ultimii cinci ani, ANAF a încercat să arate o faţă prietenească şi „umană” cetăţenilor. O astfel de politică de marketing ar putea fi continuată, cu tehnici mai moderne şi pe viitor. Practicile specifice sectorului privat adoptate prin intermediul tehnicilor de marketing şi de către administraţia publică sunt: • Concentrarea asupra clienţilor încă de la început • Segmentarea şi ţintirea pieţelor • Utilizarea celor patru instrumente ale mixului de marketing: produsele şi serviciile, preţul, distribuţia şi promovarea • Monitorizarea comportamentului şi satisfacţiei clienţilor şi realizarea ajustărilor necesare. În cazul marketingului public, clienţii sunt în mod clar beneficiarii programelor publice, în special, şi toţi cetăţenii în sens extins. Marketingul public are prin natura sa, rolul de a aloca promovării o arie mai extinsă, deoarece, în general, procesul de comunicare cu instituţiile publice este cel care creează cele mai mari probleme beneficiarilor. Promovarea activităţilor desfăşurate de sectorul public, dar şi abordarea sistemică a tehnicilor de marketing pentru programele publice îi conştientizează pe cetăţeni în aprecierea mai adecvată a utilităţii instituţiilor pentru dezvoltarea socială. Marketingul public reprezintă o preluare de către sectorul public a unor tehnici specifice de marketing, dar sub rezerva unui nou cadru de acţiune pentru 68 CODRIN SCUTARU 8 aceste metode, tehnici, principii. Dincolo de subordonarea faţă de obiectivul de a promova şi vinde un produs, marketingul pentru sectorul public trebuie să urmărească necesitatea satisfacerii nevoilor cetăţeanului, ca beneficiar al programelor dezvoltate în numele interesului său de către sectorul public. Considerăm că, prin intermediul instituţiilor publice, aprofundarea acestei teme, a marketingului pentru sectorul public, reprezintă o arie extinsă de cercetare care ar putea aduce avantaje imediate funcţionării acestora şi eficientizării serviciilor publice. BIBLIOGRAFIE 1. Henry, H., Administraţie publică şi afaceri publice, Chişinău, Editura Cartier, 2005. 2. Kotler, P., Lee, N., Marketingul în sectorul public, Bucureşti, Editura Meteor Press, 2008. 3. Mill, J. S., Utilitarianism, 1863, http://www.utilitarianism.com/mill2.htm. 4. Van Nystrom, S., Nystrom, L. C., Bureaucracy in Prehistory: Case Evidence from Mommoth Bone Dwellers on the Russian Steppes, „International Journal of Public Administration” 21, Winter, 1998. 5. Zamfir, C., Stoica, L. (coord.), O nouă provocare: dezvoltarea socială, Iaşi, Editura Polirom, 2006. he hypothesis of the current article is that the marketing could be a form of social innovation for the public sector, a new T solution for the frequent problems of this sector in the process of promoting its programs, the necessity and the effects of these programs. The specific take-over of the marketing techniques by the public sector represents a form of social innovation in the sense that through the marketing techniques, a solution is offered to a real problem of the public sector: maintaining the beneficiaries (citizens) well informed and somehow satisfied by the results of the development and the implementation of the programs developed by the public sector. Keywords: social innovation, marketing. 